Data was extracted from:https://www.infomed.co.il/diseases/azothemia/

המומחים של
Info
med
מסבירים:
אזותמיה היא הצטברות של חומרי פירוק חנקניים בדם הנגרמת בדרך כלל עקב אי-ספיקה בכליות. אפשר לסווג את האזותמיה לשני סוגים: קדם-כלייתית (Pre renal) ובתר-כלייתית (Postrenal). האזותמיה הקדם-כלייתית נגרמת על ידי ירידה באספקת דם לכליה מסיבות שונות כגון צחיחות, איבוד דם. כאשר נפח או לחץ זרם הדם לכליה פוחת, הסינון בפקעיות הכליה יורד באופן חד ונוצר מעט שתן. כתוצאה מכך מצטברים חומרי פסולת בדם בכללם חומרים חנקניים (אוריאה) כתוצר פירוק של חלבונים.
ערכי השינן (האוריאה) עולים מהר יותר בדם מאשר ערכי הקריאטנין באזותמיה על רקע פגיעה באספקת הדם לכליה, כי יש הבדל בגודל המולקולות בין שני החומרים. מולקולת השינן קטנה יותר. כאשר חומרים אלה (אוריאה) מצטברים בכמות גבוהה בדם הם עלולים להיות רעילים לגוף ואף להזיק לרקמות ולתפקוד האדם.
אזותמיה על רקע פגיעה באספקת הדם לכליה, צורה של אי-ספיקה חדה בכליות היא הסיבה לאזותמיה.
גורמי הסיכון להתפתחות אזותמיה מסוג זה הם: איבוד של נפח הדם, צחיחות, הקאות, שלשול, כוויות ו/או מצבים שבהם הלב אינו יכול לדחוס את הדם כגון אלח דם, אי-ספיקה בלב.
אזותמיה כתוצאה מפגיעה בניקוז מהכליה: תוצאה של תהליכים הנגרמים לאחר היווצרות השתן בכליה, בעת שקיימת חסימה בהפרשתו בדרכי השתן. במצב זה מצטברים בגוף חנקנים רעילים שאינם מופרשים עם השתן. הסיבות לכך הם מומים של חסימה דו-צדדית בדרכי השתן והפרעה בתפקוד של שלפוחית השתן אשר אינה מתרוקנת.
ד"ר מלי אהלי